Dupurkalns

Dupurkalns ir pilskalns, kas atrodas Talsu novada Valdemārpils nomalē pie estrādes, netālu no Valdemārpils—Vandzenes ceļa, blakus automašīnu stāvvietai.

Lēzens uzkalns, kura nosaukums liecina par varbūtēju seno kulta vietu — upurkalnu. Tomēr ir arī versija, ka kalna nosaukums radies no ozoliem, kas it kā kādreiz auguši uz tā, un transformējies no krievu valodas vārda „dub” (‘ozols’). Pirmoreiz Dupurkalnu aprakstījis novadpētnieks T. Dzintarkalns 1924. gadā. Vairākkārt izteiktas hipotēzes, ka tas varētu būt bijis pat pilskalns. Kultūrslānis un pārliecinošas zemes darbu pārveides pazīmes nav atrastas.

Arheoloģisku pierādījumu par senu kulta vietu nav. Ir vairākas saturiski īsas un tradicionālas teikas, kas stāsta, ka kalnā nogrimusi pils. Kalns papildina Valdemārpils un tās apkārtnes kultūrvēsturisko vietu apjomu kā teiksmaina vieta, kuras nozīme senatnē vēl ir pētāms jautājums.

Blakus kalnam, iespējams, ir līdzināta virsma, tā kā plakums. Bet pierādījumu par to, ka tas ir pilskalns, īsti nav. Pilskalnu pētnieks Ernests Brastiņš 1920. gados par pilskalnu nav atzinis.

 Ārējās saites 
 Dupurkalns - pilskalns
 www.senvietas.lv

Kategorija:Pilskalni Kurzemē
Kategorija:Valdemārpils
Kategorija:Arheoloģiskie pieminekļi Latvijā